[ca] Aquest estudi es tracta d'un treball emmarcat en la línia de projecte del grup d'investigació IMEM (Innovació en Materials i Enginyeria Molecular) del Departament d'Enginyeria Química de la EEBE (Escola d'Enginyeria de Barcelona Est) de la UPC (Universitat Politècnica de Catalunya). En aquest treball s'ha procedit a la síntesi d'hidrogels constituïts per carboximetilcel·lulosa sòdica (NaCMC) i azida de sodi (NaN3) als quals mitjançant un motlle se'ls hi ha donat una forma cilíndrica. Utilitzant tècniques potenciostàtiques com la cronoamperometria (CA) i la voltametria cíclica potenciostàtica (CV), s'ha generat el polímer conductor Poli(3,4-etilendioxitiofè), també anomenat PEDOT a partir del monòmer 3,4-etilendioxitiofè (EDOT). Posteriorment s'ha addicionat a la síntesi d'hidrogels un 10% en pes del polímer generat respecte la quantitat de NaCMC, per a obtenir hidrogels amb incorporació de polímer conductor. Aquests hidrogels s'han carregat amb l'antibiòtic cloramfenicol (CAM). Fent ús de les tècniques potenciostàtiques comentades, s'han realitzat estímuls a alguns hidrogels per a poder comparar-ne les diferències amb els altres. D'aquests hidrogels se n'ha obtingut informació estructural i elemental a través de les tècniques microscòpiques: IR (Infrared spectroscopy), SEM (Scanning electron microscopy) i SEM-EDX (Energy-dispersive X-ray spectroscopy). Amb aquests hidrogels s'ha estudiat l'alliberament del fàrmac cloramfenicol, que ha estat mesurat utilitzant l'espectrofotometria UV-VIS. L'estudi s'ha complementat amb un assaig d'inhibició del creixement bacterià en el que s'ha observat l'efectivitat del fàrmac cloramfenicol i la diferència entre hidrogels amb i sense l'aplicació d'estímul mitjançant els bacteris grampositiu Staphylococcus aureus i gramnegatiu Escherichia coli.

[en] This study is based on a project of the IMEM (Innovation in Materials and Molecular Engineering) research group of the Chemical Engineering Department of the EEBE (Barcelona East School of Engineering) of the UPC (Polytechnic University of Catalonia). In this work, hydrogels made of sodium carboxymethylcellulose (NaCMC) and sodium azide (NaN3) have been synthesized and given a cylindrical shape by means of a mold. Using potentiostatic techniques such as chronoamperometry (CA) and cyclic voltammetry (CV), the conductive polymer Poli(3,4-ethylenedioxythiophene), also called PEDOT, was generated from the polymer 3,4-ethylenedioxythiophene (EDOT). Subsequently, 10% by weight of the polymer generated with respect to the amount of NaCMC was added to the hydrogel synthesis to obtain hydrogels with the conductive polymer incorporation. These hydrogels were loaded with the chloramphenicol (CAM) antibiotic. Based on the aforementioned potentiostatic techniques, some hydrogels were stimulated in order to compare the differences with other hydrogels. Structural and elemental information has been obtained from these hydrogels through microscopic techniques: IR (Infrared Spectroscopy), SEM (Scanning Electron Microscopy) and SEM-EDX (Energy Dispersive X-ray Spectroscopy). The release of the chloramphenicol drug, has been studied with these hydrogels and measured using UV-VIS spectrophotometry. The study was complemented with a bacterial growth inhibition assay in which it has been observed the effectiveness of the drug chloramphenicol and the difference between hydrogels with and without the application of stimuli via gram-positive Staphylococcus aureus and gram-negative Escherichia coli bacteria.